The Final Frontier

"The Final Frontier" on Iron Maideni viieteistkümnes stuudioalbum. Albumi andis 2010. aasta augustis välja plaadifirma EMI.  

See on neljas Iron Maideni album pärast albumeid "The Number of the Beast" (1982), "Seventh Son of a Seventh Son" (1988) ja "Fear of the Dark" (1992), mis jõudis Briti plaadimüügitabelis esikohale. Album on edukaim Iron Maideni album USA-s, olles Billboardi edetabelis neljas. Albumi ainus singel "El Dorado" avaldati bändi veebilehel tasuta allalaadimiseks ja selle laulu eest pälviti Grammy auhind kategoorias "Best Metal Performance". 

Albumi promoturnee kandis pealkirja "The Final Frontier World Tour". Turnee materjalide põhjal anti 2012. aasta märtsis välja kontsertalbum ja DVD "En Vivo!". Enne selle albumi avaldamist pakkus bändi asutaja ja bassimängija Steve Harris välja oletuse, et Iron Maiden avaldab kokku 15 stuudioalbumit. Albumi pealkiri põhjustas arvamuse, et album jääbki bändi viimaseks. Samas Harris ise ütles, et kui bändi liikmetel kõigil on tahtmist teha veel üks album, siis oleks kahju nii bändil kui ka fännidel, kui nad seda ei teeks. 2015. aastal andiski bänd välja stuudioalbumi "The Book of Souls".

Bändi koosseis 
Bruce Dickinson (vokaal)
Dave Murray (kitarr)
Janick Gers (kitarr)
Adrian Smith (kitarr)
Steve Harris (basskitarr, klahvpillid)
Nicko McBrain (trummid)

Laulude loend 
 "Satellite 15... The Final Frontier" (Adrian Smith, Steve Harris) 8:40
 "El Dorado" (Smith, Harris, Bruce Dickinson) 6:49
 "Mother of Mercy" (Smith, Harris) 5:20
 "Coming Home" (Smith, Harris, Dickinson) 5:52
 "The Alchemist" (Janick Gers, Harris, Dickinson) 4:29
 "Isle of Avalon" (Smith, Harris) 9:06
 "Starblind" (Smith, Harris, Dickinson) 7:48
 "The Talisman" (Gers, Harris) 9:03
 "The Man Who Would Be King" (Dave Murray, Harris) 8:28
 "When the Wild Wind Blows" (Harris) 10:59

Iron Maideni albumid
2010. aasta albumid